b'\n_START_ARTICLE_\nRory Calhoun\n_START_PARAGRAPH_\nRory Calhoun (oikealta nimelt\xc3\xa4\xc3\xa4n Francis Timothy McCown, 8. elokuuta 1922 Los Angeles \xe2\x80\x93 28. elokuuta 1999 Burbank) oli yhdysvaltalainen elokuva- ja television\xc3\xa4yttelij\xc3\xa4._NEWLINE_Ennen n\xc3\xa4yttelij\xc3\xa4nuraansa Calhoun toimi nyrkkeilij\xc3\xa4n\xc3\xa4, metsurina, rekkakuskina ja karjapaimenena. H\xc3\xa4nen esikoiselokuvansa oli Something for the Boys vuonna 1944. Pitk\xc3\xa4 ja komea mies esitti p\xc3\xa4\xc3\xa4osia westerneiss\xc3\xa4 kuten Joki, jolta ei ole paluuta (River of No Return, 1954) ja n\xc3\xa4ytteli televisiosarjassa The Texan (1958\xe2\x80\x931960). H\xc3\xa4nen tunnetuimpia elokuviaan ovat Laulu syd\xc3\xa4mess\xc3\xa4ni (With a Song in My Heart, 1952) ja Kuinka miljon\xc3\xa4\xc3\xa4ri naidaan (1953).'